b'\n_START_ARTICLE_\nBoris Peji\xc4\x87\n_START_PARAGRAPH_\nBoris Peji\xc4\x87, hrvatski akademski slikar i fotograf iz BiH, rodom iz Doknja._NEWLINE_Ugledni je \xc4\x8dlan HKD Napredak Tuzla kojem neprestano poma\xc5\xbee, osobito pri organizaciji raznih izlo\xc5\xbeaba i Me\xc4\x91unarodne likovne kolonije Bre\xc5\xa1ke. HKD Napredak Tuzla i Franjeva\xc4\x8dki samostan Tuzla su 22. listopada 2013. uprili\xc4\x8dili izlo\xc5\xbebu slika Borisa Peji\xc4\x87a u galeriji \xe2\x80\x9eKristian Krekovi\xc4\x87\xe2\x80\x9c u Franjeva\xc4\x8dkom samostanu u Tuzli.  Sudionik skupnih izlo\xc5\xbeba fotografija._NEWLINE_Za prigodu obilje\xc5\xbeavanja 70. obljetnice mu\xc4\x8deni\xc4\x8dke smrti fra Karla Grabovi\xc4\x8dki\xc4\x87a 2015. godine, naslikao je umjetni\xc4\x8dku sliku s likom fra Karla dimenzija 100 x 80.\n_START_SECTION_\nNagrade\n_START_PARAGRAPH_\nNa 15. Me\xc4\x91unarodnom bijenalnom festivalu portreta INTERBIFEP 2013. dobio je presti\xc5\xbenu diplomu za najbolje fotografije na festivalu.'